**Verenhimoinen Dracula** (saks. *Nachts, wenn Dracula erwacht*; esp. *El conde Drácula*; ital. *Il conte Dracula*) on Jesús Francon ohjaama saksalais-espanjalais-italialainen kauhuelokuva vuodelta 1970. Elokuvan pääosissa ovat Christopher Lee kreivi Draculana, Herbert Lom professori Abraham van Helsinginä, Klaus Kinski Renfieldinä ja Soledad Miranda Lucy Westenrana.

Vaikka kreivi Draculaa näyttelee Christopher Lee, elokuva ei ole Hammer-tuotanto kuten kaikki muut hänen Dracula-elokuvansa. Elokuvan kuitenkin tuotti Hammerin tuottaja Harry Alan Towers. Klaus Kinski, joka näyttelee kreivi Draculaa yhdeksän vuotta myöhemmin elokuvassa *Nosferatu – yön valtias* (1979) myös näyttelee elokuvassa. Elokuvaa mainostettiin uskollisimpana Bram Stokerin romaanin elokuvasovituksena.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Kreivi Dracula on jo vuosisatoja hallinnut kauhuvaltakuntaansa, kunnes vihamieliset hyvät voimat käyvät hänen kimppuunsa. Draculan voima on rajaton ja uhrien määrä suuri...

Näyttelijät
-----------

|  |  |  |
| --- | --- | --- |
|  Christopher Lee  | … |  Kreivi Dracula
  |
|  Herbert Lom  | … |  Professori Abraham van Helsing
  |
|  Klaus Kinski  | … |  Renfield
  |
|  Soledad Miranda  | … |  Lucy Westenra
  |
|  Maria Rohm  | … |  Mina Murray
  |
|  Fred Williams  | … |  Jonathan Harker
  |
|  Paul Mueller  | … |  Tohtori John Seward
  |
|  Jack Taylor  | … |  Quincey Morris
  |

Tuotanto
--------

*Verenhimoinen Dracula* perustuu Bram Stokerin vuonna 1897 ilmestyneeseen *Draculaan*, jonka pohjalta Augusto Finocchi, ohjaaja Jesús Franco ja Harry Alan Towers laativat käsikirjoituksen. Towers myös tuotti elokuvan.

*Verenhimoisen Draculan* kuvaukset alkoivat 27. syyskuuta vuonna 1969 ja päättyivät 5. joulukuuta. Elokuva kuvattiin Espanjan Alicantessa ja Barcelonassa ja Saksan Münchenissä.

Julkaisu
--------

*Verenhimoinen Dracula* sai ensi-iltansa kotimaassaan Länsi-Saksassa 3. huhtikuuta vuonna 1970. Muissa valmistusmaissa elokuva sai ensi-illan 15. maaliskuuta vuonna 1971 (Espanjassa Madridissa) ja 10. syyskuuta vuonna 1973 (Italiassa). Ranskassa elokuva pääsi teatterilevitykseen 16. kesäkuuta vuonna 1971, Meksikossa 21. syyskuuta vuonna 1972, Yhdysvalloissa ja Isossa-Britanniassa vuonna 1973.

Elokuvan nimike on *Count Dracula* Isossa-Britanniassa ja Yhdysvalloissa. Yhdysvalloissa elokuvaa on levitetty myös nimikkeillä *Bram Stoker's Count Dracula*, *Dracula 71* ja *The Nights of Dracula*. Saksassa elokuvan nimikkeenä on myös *Dracula - Seine Küsse sind tödlich*.

Suomessa elokuva sai ensi-illan 1. toukokuuta vuonna 1980 Kotkassa. Iin IIK!!-kauhuelokuvafestivaaleilla elokuva esitettiin 5. marraskuuta vuonna 2005 ja Helsingin Night Visions Film Festivalilla 31. lokakuuta vuonna 2009. Suomessa elokuvan ikärajaksi on määrätty K-12.

DVD-julkaisut
-------------

Espanjassa elokuva julkaistiin DVD:lle 23. tammikuuta vuonna 2003. Elokuvan on julkaissut DVD:lle vuonna 2007 Dark Sky Films.

Lähteet
-------

1. 1 2 3 4 5 6 7 8 9 10 11 12 13 14 15 16 17 18  Verenhimoinen Dracula (1970) *imdb.com*. IMDB.com. Viitattu 28.12.2012. (englanniksi)
2. ↑  Horne, Philip (2006-11-27). *Great Adaptions - Dracula*. *The Daily Telegraph* (Lontoo).
3. ↑  Count Dracula (1970) *elonet.fi*. Elonet.fi. Viitattu 28.12.2012. (suomeksi)
4. ↑  El Conde Dracula (1969) *allmovie.com*. Allmovie.com. Viitattu 28.12.2012. (englanniksi)

Aiheesta muualla
----------------

* *Verenhimoinen Dracula* Internet Movie Databasessa. (englanniksi)
* *Verenhimoinen Dracula* Elonetissä.
* *Verenhimoinen Dracula* AllMoviessa. (englanniksi)